
Regulament
pentru decontarea cheltuielilor de deplasare pentru funcționarii publici și personalul contractual  din cadrul familiei ocupaționale „Administrație” al aparatului de specialitate al primarului comunei Pârscov , județul Buzău și al serviciilor publice de interes local înfiinţate în subordinea, coordonarea sau sub autoritatea Consiliului Local Pârscov


Art.1 Prezentul regulament are ca obiect decontarea cheltuielilor de deplasare pentru funcționarii publici și personalul contractual  din cadrul familiei ocupaționale „Administrație” al aparatului de specialitate al primarului comunei Pârscov , județul Buzău și al serviciilor publice de interes local înfiinţate în subordinea, coordonarea sau sub autoritatea Consiliului Local Pârscov .
Art. 2 (1) Beneficiază de decontarea cheltuielilor de transport salariații care nu au domiciliul sau reședința în localitatea Pârscov , județul Buzău .
           (2) Cheltuielile de transport se decontează doar atunci când traseul ce trebuie parcurs zilnic depășește limita teritorială a localității Pârscov .
           (3) Valoarea deconturilor se stabileste astfel :
- în cazul deplasării cu autoturismul se va stabili la nivelul contravalorii a 7,5 litri carburant la 100 Km parcurși pe distanța cea mai scurtă dintre localități , pe drumuri publice ,
- în cazul deplasării cu operatori de transport  ( tren , autobuz, microbuz etc)  se va stabili la nivel de contravaloare abonament lunar ; atunci când niciun operator de transport nu emite abonamente se va stabili pe baza biletelor zilnice emise de operatorul de transport. Distanța pentru care se decontează abonamentul/biletul este distanța între localitatea de domiciliu/resedință și localitatea Pârscov . 
           (4) Decontarea cheltuielilor de transport se face în limita sumelor aprobate în bugetul anual de venituri și cheltuieli prin hotărâre a Consiliului local al comunei Pârscov .
Art.3 (1)Modalitatea de decontare a cheltuielilor de transport este cea stabilită prin Hotărâre a Guvernului României , în vigoare la momentul acordării dreptului . La data adoptării prezentei hotărâri , modalitatea de decontare este cea aprobată prin Hotărârea Guvernului României nr. 39/2024 . 
             (2) Cererea de acordare , însotită de documentele justificative , se vor depune lunar, până pe data de 5 ale lunii pentru luna anterioară , la registratura primăriei comunei Pârscov care le va înainta , de îndată , compartimentului financiar-contabil , taxe și impozite din cadrul aparatului de specialitate al primarului comunei Pârscov .
    (3) Compartimentul financiar-contabil , taxe și impozite din cadrul aparatului de specialitate al primarului comunei Pârscov , va verifica îndeplinirea condițiilor legale , va proceda la calcularea sumelor aferente lunii pentru care se face decontul,  va face toate demersurile necesare acordarii drepturilor cuvenite în luna depunerii documentelor , inclusiv obtinerea aprobării primarului comunei Pârscov si răspunde de arhivarea și păstrarea documentelor justificative prezentate la decont. 
Art.4. Prezentul Regulament se pune în aplicare de primarul comunei Pârscov , de compartimentul financiar-contabil , taxe și impozite din cadrul aparatului de specialitate al primarului comunei Pârscov, precum și de beneficiari și poate fi modificat prin hotărâre a Consiliului local al Comunei Pârscov .                                                     
